གང་ལྟར་སངས་རྒྱས་པའི་ཆོས་དེ་པཱ་ལིའི་ཆོས་བརྒྱུད་གཅིག་དང༌།ལེགས་སྦྱར་གྱི་ཆོས་བརྒྱུད་གཅིག་བཅས་ཁག་གཉིས་འདུགཔཱ་ལིའི་ཆོས་བརྒྱུད་དེ་ཆོས་རྒྱལ་མྱ་ངན་མེད་དེ་ཚོའི་སྐབས་ནས་ཤྲི་ལངྐ་དང༌།འབར་མ།ཐེ་ལན་ཌི།ཁམ་བྷོ་ཌི་ཡ།ལའོ་སི་དེ་ཚོའི་ནང་དུ་པཱ་ལིའི་ཆོས་བརྒྱུད་དེ་གཙོ་བོ་རེད་འདུགཁ་སང་ཨོ་སི་ཁྲུ་ལི་ཡའི་གྲོང་ཁྱེར་མེལ་སྦོམ་དུ་འབར་མའི་དགེ་སློང་གཉིས་དང་མཇལ་བྱུང༌།རྒྱལ་སྤྱིའི་ཆོས་ཚོགས་ཀྱི་གྲོས་ཚོགས་ཟེར་བ་ཞིག་ཡོད་རེད།དེའི་སྐབས་སུ་འབར་མའི་དགེ་སློང་གཉིས་ཕེབས་འདུགཁོང་གཉིས་ཀྱིས་གསུངས་པར།མངོན་པ་སྡེ་བདུན་དེ་འབར་མའི་དགེ་འདུན་པ་ཚོས་སངས་རྒྱས་ཀྱི་བཀའ་མ་རེད།དགྲ་བཅོམ་པས་བསྡུས་པ་རེད་ཅེས་ཟེར་སྲོལ་ཡོད་རེད།ཤྲི་ལངྐའི་དགེ་འདུན་པས་སངས་རྒྱས་ཀྱི་བཀའ་རེད་གསུང་གི་ཡོད་རེད་ཅེས་གསུང་གི་འདུགགང་ལྟར་དེ་ཚོ་པཱ་ལིའི་ཆོས་བརྒྱུད་གཙོ་བོ་ཆགས་བསྡད་ཡོད་པ་རེད།རྒྱ་ནག་ལ་ནང་ཆོས་དར་བའི་དུས་ཚོད་དེ།བོད་ལ་མ་དར་སྔོན་གྱི་ཕལ་ཆེར་ལོ་སུམ་བརྒྱའི་སྔོན་དུ་ནང་ཆོས་དར་བ་རེད།དེ་ཐེག་ཆེན་པའི་ཆོས་བརྒྱུད་རེད།རྒྱ་ནག་ལ་དར་བའི་རྗེས་སུ་ཝེ་ནམ་དང༌།ཀོ་རི་ཡ།ཉི་ཧོང་ལ་སོགས་པར་རྒྱ་ནག་ནས་ཐེག་ཆེན་པའི་མདོ་སྡེའི་གཞུང་དེ་དག་དར་བ་རེད།རིགས་ཁ་ཤས་ལ་གསང་སྔགས་ཀྱང་དར་ཡོད་པ་རེད།དེ་རིང་ཁ་སང་ཆ་བཞག་ན་གསང་སྔགས་ནང་ནས་སྤྱོད་རྒྱུད་དང༌།རྣལ་འབྱོར་རྒྱུད་གཙོ་བོ་རེད་འདུགངས་ཤེས་པ་དེ་དག་རེད།ངས་མ་ཤེས་པ་ཡོད་ཀྱི་རེད།དེ་ནས་དུས་རབས་བདུན་པ་ནས་བོད་ལ་དར་བ་རེད།བོད་ནས་ཕར་སོག་ཡུལ་ལ་དར་བ་རེད།སོག་ཡུལ་ལ་ཨབ་གྷ་ནི་སི་ཐན་དང་གྷིར་ཀི་སི་ཐན་དེ་དག་བརྒྱུད་ནས་དེ་ལ་བསྟན་པ་སྔ་དར་དང༌།བསྟན་པ་བར་དར་ཟེར་བ་དེ་འགྲོ་མགོན་ཆོས་རྒྱལ་འཕགས་པ་དེ་དག་གི་སྐབས་སུ་ཡིན་གྱི་རེད།ཕྱི་དར་དེ་རྒྱལ་མཆོག་བསོད་ནམས་རྒྱ་མཚོའི་སྐབས་ནས་རེད།དེ་ཡང་གཙོ་བོ་དགེ་ལུགས་རང་ཡིན་པ་རེད།གང་ལྟར་བསྟན་པ་བར་དར་དང་ཕྱི་དར་དེ་བོད་ནས་མར་དར་བ་ཞིག་རེད།